**2014–2020 metų Europos Sąjungos fondų investicijų veiksmų programos**

**8 prioriteto „Socialinės įtraukties didinimas ir kova su skurdu“ priemonės
Nr. 08.5.1-ESFA-K-853 „Parama socialiniam verslui“ projektų finansavimo sąlygų aprašo Nr. 1 projektui**

**gautų socialinių ekonominių partnerių pastabų derinimo lentelė**

|  |  |  |  |  |  |
| --- | --- | --- | --- | --- | --- |
| **Nr.** | **Pastabas/ pasiūlymus teikianti institucija/****asmuo** | **PFSA punkto numeris** | **Pastabos ir (ar) pasiūlymai** | **EIM pozicija** | **Ekonomikos ir inovacijų ministerijos komentaras** |
|  | **Anykščių menų inkubatorius - menų studija** | 36 | Pagal paskelbtą projektų finansavimo sąlygų aprašą mažiausia galima projektui skirti finansavimo lėšų suma yra 200 000 Eur. Visos tinkamos finansuoti tiesioginės projekto išlaidos vidutiniškai vienam galutiniam naudos gavėjui negali viršyti 15 000 Eur. Tai reiškia, kad viename projekte turi dalyvauti ne mažiau kaip 14 galutinių naudos gavėjų. Dėl sąlygos, kad pareiškėjai konkuruoja apskrityse, vienoje apskrityje finansuojamas vienas projektas, vertinant skirtingus apskričių dydžius ir gyventojų skaičių manome, kad surasti 14 galutinių naudos gavėjų Vilniaus ar Kauno apskrityse yra gerokai paprasčiau nei Utenos, Tauragės ar Telšių apskrityse. Todėl siekiant sulaukti didesnio paraiškų skaičiaus mažosiose apskrityse reikėtų sumažinti mažiausią galimą projektui skirti finansavimo lėšų sumą (iki pvz., 100 000 Eur.) | Neatsižvelgta | Mažiausia galima projektui skirti finansavimo lėšų suma numatyta 200 000 Eur, siekiant stambesnių projektų įgyvendinimo. Šios priemonės kvietimo suma – 2,89 mln. EUR, taigi atsižvelgus į tai, kad Lietuvos teritorija suskirstyta į 10 apskričių, preliminariai planuojama, kad vienu projektu bus paskatinta apie 10 socialinio verslo subjektų. (Projektų finansavimo sąlygų apraše (toliau – PFSA) nustatyta, kad yra vykdomos dvi veiklos ir PFSA 10.2 papunktyje nurodytos remiamos veiklos (socialinio verslo kūrimosi skatinimo veiklos) išlaidos gali sudaryti ne daugiau kaip 30 procentų tinkamų finansuoti išlaidų sumos. Kadangi pareiškėjas turės surasti subjektus, galinčius pradėti ir plėtoti socialinius verslus, tikėtina, kad Jis ir išnaudos apie 60 000 Eur socialinio verslo kūrimosi skatinimo veikloms. Taip pat dar bus patiriamos netiesioginės išlaidos. Todėl vienu projektu bus paskatinta apie 10 socialinio verslo subjektų).Taip pat informuojame, kad tokia mažiausia galima projektui skirti finansavimo lėšų suma (200 000 eurų) nustatyta, siekiant pasiekti priemonių įgyvendinimo plane numatytą rodiklio „Socialiniai verslai, sukurti gavus ESF investicijas“ reikšmę – 100. |